CELEX: C2004/262/65
Language: da
Date: 2004-10-23 00:00:00
Title: Sag T-281/04: Sag anlagt den 9. juli 2004 af Paola Staboli mod Kommissionen for De Europæiske Fællesskaber

23.10.2004   
            
            
               DA
            
            
               Den Europæiske Unions Tidende
            
            
               C 262/34
            
         Sag anlagt den 9. juli 2004 af Paola Staboli mod Kommissionen for De Europæiske Fællesskaber
   (Sag T-281/04)
   (2004/C 262/65)
   Processprog: fransk
   Ved De Europæiske Fællesskabers Ret i Første Instans er der den 9. juli 2004 anlagt sag mod Kommissionen for De Europæiske Fællesskaber af Paola Staboli, Saint-Gilles (Belgien), ved avocat Lucas Vogel, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Annullation af ansættelsesmyndighedens afgørelser af 12. marts 2004 og af 6. april 2004 om afvisning af sagsøgerens klage af 29. august 2003, hvorved hun anfægtede en afgørelse af 9. maj 2003 om afslag på hendes ansøgning om, at hun som et uddannelsesmæssigt tiltag deltog i to konferencer i Melbourne og Perth mellem den 26. juni og den 5. juli 2003, og ligeledes om afvisning af at bevilge hende uddannelsesorlov til dette formål.
            
         
               —
            
            
               Om nødvendigt ligeledes annullation af den ovenfor nævnte afgørelse af 9. maj 2003, som blev truffet af generaldirektøren for Kommissionens Oversættelsestjeneste.
            
         
               —
            
            
               Kommissionen tilpligtes at betale sagsøgeren en erstatning på 5 000 EUR.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren anfægter ansættelsesmyndighedens afgørelse om at afslå hendes ansøgning om uddannelsesorlov, en ansøgning, som blev indgivet med henblik på som taler at deltage i konferencer afholdt i Melbourne og Perth i Australien mellem den 26. juni og den 5. juli 2003.
   Til støtte for sine påstande gør sagsøgeren gældende:
   
               —
            
            
               at der er sket tilsidesættelse af vedtægtens artikel 24, stk. 3, af den af kommissærkollegiet vedtagne afgørelse af 7. maj 2002, navnlig af dennes artikel 1, 2, og 3, samt af afgørelsen om godkendelse af sagsøgerens uddannelsesplan for forfremmelsesåret 2003 derved, at den pågældende ansøgning om uddannelsesorlov blev afslået med den begrundelse, at der kun var tale om aktiviteter, som sigtede mod sagsøgerens personlige udvikling, skønt sagsøgerens uddannelsesplan for forfremmelsesåret 2003 dels udtrykkeligt henviste til sådanne aktiviteter som uddannelsesmæssige tiltag og skønt et af formålene med tjenestemændenes videreuddannelse i øvrigt netop er at sikre disses personlige udvikling og medvirken til Kommissionens udstrakte og fortræffelige virksomhed.
            
         
               —
            
            
               at princippet om forbud mod forskelsbehandling er tilsidesat, samt at der i det foreliggende tilfælde er anlagt et åbenbart fejlskøn derved, at ansættelsesmyndigheden nægter at anerkende, at de pågældende konferencers tema (middelalderlitteraturen og i særdeleshed Dante's værker) henhører under sagsøgerens efteruddannelse, eftersom dette emne har direkte sammenhæng med hendes aktiviteter i oversættelsestjenesten, og eftersom der i øvrigt regelmæssigt gives uddannelsesorlov til andre tjenestemænd med henblik på lignende aktiviteter.